Lõpuks kinnitas Sony Kölni GamesCom 2009-l ametlikult  seda, mida me nädalapäevad tagasi siin sahistasime: PlayStation 3 Slim tuleb müüki septembri esimesel nädalal ning hind langetatakse Euroopas 299 euroni, mis paraku on oluliselt rohkem kui sama asja hind Ühendriikides ($299). Lisaks sellele langetatakse tänasest ka vana mudeli hinda, mis hakkab maksma sama palju. Millal täpselt hakkavad hinnad langema Eestis, sellest saame teada ilmselt lähipäevil.